ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՔԱՂԱՔԱՑՈՒ ՕՐՎԱ ԱՌԹԻՎ

Արտաշատ միավորված համայնքի սիրելի բնակիչներ, սիրով շնորհավորում եմ բոլորիս՝ Հայաստանում այսօր նշվող Քաղաքացու օրվա առթիվ:

Ուրախալի իրողություն է մեր քաղաքացիների իրավունքների գերակայությունը և նրանց ակտիվ դերակատարությունը՝ պետության կայացման և զարգացման գործում, որոնք ամրագրվեցին 2018 թվականի թավշյա հեղափոխության արդյունքում։

Քաղաքացու առանցքային դերն ու նշանակությունը անգնահատելի է նաև համայնքի զարգացման ու առաջընթացի գործում: Ոգևորիչ է, որ մեր համայնքի բնակիչներն էլ ակտիվ դերակատարություն ունեն համայնքի զարգացման ծրագրերի քննարկման և իրականացման գործում՝ այսկերպ նպաստելով նաև մասնակցային կառավարման զարգացմանը Արտաշատում:

Այս տոնը հրաշալի առիթ է մեկ անգամ ևս ընդգծելու, որ Հայաստանի Հանրապետության քաղաքացին է իր երկրի ու համայնքի լիիրավ տերն ու ժողովրդավարական արժեքների կրողը: Շնորհավոր տոնդ, ՀՀ Քաղաքացի: